Δισπηλιό Καστοριάς

Το Δισπηλιό είναι μεγάλος οικισμός στην Περιφερειακή Ενότητα Καστοριάς της Μακεδονίας. Διοικητικά ανήκει στη Δημοτική Ενότητα Μακεδνών του Δήμου Καστοριάς. Βρίσκεται περίπου στο 4χλμ του δρόμου Καστοριάς – Άργους Ορεστικού.  Στο Δισπηλιό ανακαλύφθηκε τυχαία το 1932 ο πρώτος λιμναίος οικισμός του 5.000 π.Χ. περίπου, που δείχνει ότι η Καστοριά είχε κατοικηθεί από τους Νεολιθικούς χρόνους. 

Στον χώρο των ανασκαφών, που άρχισαν το 1992, δημιουργήθηκε το πρώτο Ελληνικό Οικομουσείο και διαμορφώθηκε μία αναπαράσταση του προϊστορικού Λιμναίου Οικισμού, με καλύβες, πάνω σε ξύλινες πλατφόρμες μέσα στη λίμνη, οι οποίες διαθέτουν σκεύη οικιακής χρήσης και εργαλεία της εποχής. Έχουν ανασκαφεί νεολιθικά ευρήματα, ανάμεσα στα οποία και η Πινακίδα του Δισπηλιού η οποία χρονολογήθηκε επακριβώς με τη μέθοδο του άνθρακα-14 στον «Δημόκριτο», στο 5260 π.Χ., δηλαδή στο τέλος της μέσης νεολιθικής περιόδου. Οι συστηματικές ανασκαφές (1992 και εξής) αποκαλύπτουν τα λείψανα ενός εκτεταμένου λιμναίου οικισμού της Μέσης και Νεότερης Νεολιθικής, από τους σημαντικότερους και παλαιότερους του είδους στην Ευρώπη.

Βιβλιογραφία 
 "Δισπηλιό: Επιστροφή στο 6.000 π.Χ.". Ειδικό αφιέρωμα περιοδικού Γεωτρόπιο, τεύχος 60 (Ιούν. 2001), σ. 76-79
 Ανασκαφικό περιοδικό [anaskamma.wordpress.com Ανάσκαμμα]
 Γ. Χ. Χουρμουζιάδης, επιστ. επιμ., Δισπηλιό, 7500 Χρόνια Μετά, Θεσσαλονίκη, University Studio Press, 2002.
 Γ. Χ. Χουρμουζιάδης,  Ανασκαφής Εγκόλπιον, Αθήνα, Εκδόσεις Καπόν, 2006.
 Γ. Χ. Χουρμουζιάδης, Δισπηλιό: Σημειώσεις για τον επισκέπτη, Εκδόσεις Καπόν, 2008.
 Γ. Χ. Χουρμουζιάδης, Το Δισπηλιό Καστοριάς. Ένας λιμναίος προϊστορικός οικισμός, Θεσσαλονίκη, Εκδόσεις Κώδικας, 1996.

Φωτογραφίες από το Δισπηλιό

Δείτε επίσης 
 Πινακίδα του Δισπηλιού
 Νεολιθικός Λιμναίος Οικισμός Δισπηλιού

Παραπομπές

Εξωτερικοί σύνδεσμοι

 Επίσημη ιστοσελίδα της Ανασκαφής Επίσημη ιστοσελίδα της Ανασκαφής, Αριστοτέλειο Πανεπιστήμιο Θεσσαλονίκης
 Το Δισπηλιό Δήμος Καστοριάς
 Οι αρχαιότατες ελληνικές επιγραφές
 Ο Λιμναίος Οικισμός Δισπηλιού από τον ιστότοπο Ιστορικά Καστοριάς

Νεολιθικοί αρχαιολογικοί τόποι στην Ελλάδα
Δήμος Καστοριάς
Κωμοπόλεις του νομού Καστοριάς